b'\n_START_ARTICLE_\nParcul Na\xc8\x9bional Acadia\n_START_SECTION_\nDate geografice\n_START_PARAGRAPH_\nParcul se \xc3\xaentinde pe o suprafa\xc8\x9b\xc4\x83 de 192\xc2\xa0km\xc2\xb2 \xc3\xaen regiunea de coast\xc4\x83 a statului Maine. O parte \xc3\xaensemnat\xc4\x83 a parcului se afl\xc4\x83 pe insula Mount Desert Island (122\xc2\xa0km\xc2\xb2), cu por\xc8\x9biuni mai mici \xc3\xaen rezerva\xc8\x9bia p\xc4\x83s\xc4\x83rilor Isle au Haut (11\xc2\xa0km\xc2\xb2) \xc8\x99i peninsula Schoodic (9,2\xc2\xa0km\xc2\xb2), precum \xc8\x99i pe o serie de insule \xc3\xaenvecinate mai mici. Insula Mount Desert Island este legat\xc4\x83 printr-un dig de continent. \xc3\x8en nordul insulei se afl\xc4\x83 ora\xc8\x99ul Bar Harbor unde se afl\xc4\x83 un far binecunoscut.  Ora\xc8\x99ul este poarta principal\xc4\x83 de intrare \xc3\xaen parc.  Pe continent, se poate vizita Jordan Pond o regiune accidentat\xc4\x83 modelat\xc4\x83 de eroziunea ghe\xc8\x9barilor din era glacia\xc8\x9biunilor.'